31995R2401
L 246/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2401/95 НА КОМИСИЯТА
от 12 октомври 1995 година
за изменение на Регламент (ЕИО) № 1274/91 относно въвеждане на подробни правила за прилагане на Регламент (ЕИО) № 1907/90 на Съвета относно определени стандарти за търговията с яйца
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1907/90 на Съвета от 26 юни 1990 г. относно определени стандарти за търговията с яйца (1), последно изменен с Регламент (ЕО) № 3117/94 (2), и по-специално член 10, параграф 3 от него,
като има предвид, че Регламент (ЕИО) № 1274/91 на Комисията (3), последно изменен с Регламент (ЕО) № 786/95 (4), установява необходимите разпоредби за прилагане на стандартите за търговия;
като има предвид, че с оглед на определени действащи търговски практики и по отношение на случая на незадължително използване на обозначенията относно начина на отглеждане, има нужда да се включи система на отглеждане в клетъчни батерии сред незадължителните обозначения при етикетирането;
като има предвид, че Директива 88/166/ЕИО на Съвета от 7 март 1988 г. за определяне на минималните стандарти за защита на кокошките-носачки, отглеждани в клетъчни батерии (5), дава определение на системата на отглеждане в клетъчни батерии и установява мерките на Общността, необходими за защитата на кокошките-носачки; като има предвид, че горепосочената директива позволява по-стриктни технически мерки на национално ниво;
като има предвид, че Управителният комитет по птичето месо и яйцата не е дал становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1274/91 се изменя, както следва:
1.
Член 18 се изменя, както следва:
-
в параграф 1 се добавя следната буква д):
„д)
Huevos de gallinas criadas en batería
batería
Æg fra burhøns
Buræg
Eier aus Batteriehaltung
Batterie
Αυγά κλωβοστοιχίας
κλωβοστοιχία
Eggs from caged hens
cage production
Œufs de poules élevées en batterie
Batterie
Uova di galline allevate in batteria
batteria
Batterĳ-eieren
Batterĳ
Ovos de galinhas criadas em bateria
Bateria
Häkkikanalassa tuotettuja munia
häkkikanalasta
Ägg från burhöns
burhöns.“
-
добавя се следният параграф 7а:
„7а. Разпоредбите на параграфи 2 - 6 не се прилагат, когато се използва терминът, посочен в параграф 1, буква д).“;
-
параграф 8 се заменя със следното:
„8. Разпоредбите на параграфи 1 - 7 се прилагат, без да се нарушават националните технически мерки, превишаващи минималните изисквания, определени в при ложение II, които са приложими само за производители от съответната държава-членка, при положение, че са съвместими със законодателството на Общността и са в съответствие с общите стандарти за търговията с яйца.“
2.
Приложение II се изменя, както следва:
-
заглавието се заменя със следното:
-
добавя се следната буква д):
„д) -
Яйца в дребни разфасовки, съдържащи обозначението „Яйца от кокошки, отглеждани в клетки“, трябва да са произведени в предприятия, в които се използва „системата за отглеждане в клетъчни батерии“, предвидена в Директива 88/166/ЕИО на Съвета.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 октомври 1995 година.